**Misty Rowe** (født 1. juni 1952) er en amerikansk skuespillerinne og dramatiker. Hun er best kjent for å ha spilt i varieteserien *Hee Haw* i 19 år.

Barndom
-------

Rowe ble født i San Gabriel i California. Hun har norsk og cherokee opphav. Rowe klarte å overkomme en talefeil etter å ha deltatt i teaterstykker på videregående. Hun flyttet fra hjembyen Glendora til Los Angeles kort tid etter å ha blitt uteksaminert som 17-åring, for å satse på en skuespillerkarriere.

Karriere
--------

Rowe deltok i missekonkurranser for å tjene penger til dramatimer. I 1972 ble hun med i varieteserien *Hee Haw*, og deltok i denne i 19 år. Rowe spilte i spinoffserien *Hee Haw Honeys* som varte i én sesong fra 1978 til 1979. Hun hadde sin filmdebut med hovedrollen i exploitationfilmen *The Hitchhikers* (1972), der hun spilte en ungjente som har rømt hjemmefra og ender opp i en kult. Rowe spilte gjesteroller i TV-serier som *Love, American Style* og *The Doris Day Show*, og fra 1974 til 1975 hadde hun en gjentagende gjesterolle som Wendy i situasjonskomedien *Happy Days*. 

Rowe spilte jomfru Marian i Mel Brooks' *When Things Were Rotten*, som var en parodi på legenden om Robin Hood. TV-serien ble sendt på ABC i 1975, men varte bare i 13 episoder. Rowe spilte hovedrollen som Marilyn Monroe i den biografiske filmen *Goodbye, Norma Jean* (1976). Hun aksepterte også et tilbud om å posere for *Playboy*. Rowe var avbildet i november 1976-utgaven av magasinet. Utover 1970-tallet og på 1980-tallet spilte hun i filmer som *SST: Death Flight* (1977), *Hjelp, vi filmer!* (1978), *Bare ring - mord ingen hindring* (1980), *Delta-gjengen på klassefest* (1982) og *Klin kokos II* (1984), samt hadde gjesteroller i TV-serier som *Kjærlighetsskipet*, *Airwolf*, *Fantasy Island*, *MacGyver*, *Joe's World*, *Kojak* og *Young Maverick*.

Rowe har også vært aktiv innen teater. Hun både skrev og spilte hovedrollen i *Just Another Blonde*, og har også spilt i blant annet *Li'l Abner*, *Damn Yankees*, *Pump Boys and Dinettes* og *Lovers and Other Strangers*. I 1999 spilte hun den den ene hovedrollen i *Always...Patsy Cline*. Rowe både skrev, regisserte og spilte i *Fan Dance: The Legend of Sally Rand* i 2010.

Privatliv
---------

Rowe giftet seg med skuespilleren James DePaiva, den gang kjent som Max Holden i såpeoperaen *One Life to Live*, i 1986. Datteren deres, Dreama Marie, ble født 2. juli 1992. Ekteparet ble skilt i 1995.

Referanser
----------

1. ↑   Internet Movie Database, besøkt 21. juni 2019[Hentet fra Wikidata]
2. 1 2  Sharbutt, Jay (14. oktober 1975). «Young Actress Robbed». *Star-Banner*.
3. ↑  Wilson, Earl (25. oktober 1975). «It Happened Last Night». *Sarasota Herald-Tribune*.
4. 1 2  «Misty Rowe Opens At WSCC Thursday». *Ludington Daily News*. 30. juni 1989.
5. ↑  «‘Hee-Haw’ Star To Appear At WSCC». *Ludington Daily News*. 31. mai 1989.
6. ↑  Scott, Vernon (7. februar 1975). «Misty Wants To Follow In Marilyn Monroe's footsteps». *The Dispatch*.
7. ↑  Meyers, Ric (2011). *For One Week Only: The World of Exploitation Films*. Eirini Press. s. 41. ISBN 978-0979998935.
8. ↑  DeCaro, Frank (19. juli 2013). «Borscht Belt Sherwood Forest». *The New York Times*.
9. ↑  Lewis, Dan (21. juni 1976). «Misty Rowe, Anything But A Dumb Blonde». *The Ledger*.
10. ↑  Manus, Willard; Lefkowitz, David (8. april 1999). «Misty Rowe Plays Louise to Jessica Welch's Patsy in La Mirada Cline, April 9-25». *Playbill*. [*død lenke*]
11. ↑  Holehan, Tom (7. april 2010). «Burlesque Musical "Fan Dance" at Downtown Cabaret». Connecticut Critics Circle. Arkivert fra originalen 23. september 2015.  «Arkivert kopi». Arkivert fra originalen 23. september 2015. Besøkt 25. november 2014.
12. ↑  Hirsch, Lynda (17. juli 1992). «Four Soap Stars Get Newborns At Home». *The Item*.
13. ↑  «L.A. World». *Star-News*. 18. juli 1992.

Eksterne lenker
---------------

* (en) Offisielt nettsted Rediger på Wikidata
* (en) Misty Rowe på Internet Movie Database Rediger på Wikidata

* (fr) Misty Rowe på Allociné Rediger på Wikidata

* (en) Misty Rowe på AllMovie Rediger på Wikidata

* (en) Misty Rowe hos Rotten Tomatoes Rediger på Wikidata

* (en) Misty Rowe hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data)
 |